Document ID: 31995R1306

Ir-Regolament tal-Kummissjoni (KE) Nru 1306/95
tat-8 ta’ Ġunju 1995
li jemenda r-Regolament (KE) Nru 3223/94 dwar regoli dettaljati għall-applikazzjoni ta’l-arranġementi ta’ l-importazzjoni għall-frott u l-ħxejjex ta’ l-ikel
IL-KUMMISSJONI TAL-KOMUNIAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 1035/72 tat-18 ta’ Mejju 1972 dwar l-organizzazzjoni tas-suq tal-frott u l-ħxejjex ta’ l-ikel [1], kif l-aħħar emendat bir-Regolament tal-Kummissjoni (KE) No 997/95 [2], u b’mod partikolari l-Artikolu 23(2) tiegħu,
Billi r-Regolament tal-Kummissjoni (KE) Nru 3223/94 tal-21 ta’ Diċembru 1994 dwar regoli dettaljati sabiex jiġu applikati l-arranġamenti ta’ l-importazzjoni għall-frott u l-ħxejjex ta’ l-ikel [3], kif emendat bir-Regolament (KE) Nru 553/95 [4], idaħħal mekkaniżmu dirett sabiex jiġu reġistrati l-prezzijiet fi swieq rappreżentattivi bil-ħsieb li jiġi fissat valur standard fuq il-prodotti importati għalbiex jiġi stabbilit il-valur tal-prodotti importati mal-kunsinna hekk li jkunu jistgħu jiġu klassifikati fit-Tariffa Doganali Komuni;
Billi, fil-każ ta’ ċerti prodotti friski importati għall-proċessar, japplikaw prezzijiet tad-dħul separati mill-1 ta’ Mejju u, għal dawn il-prodotti, li ma jinbiegħux mal-kunsinna fis-swieq rappreżentattivi, jista’ jintuża mekkaniżmu dirett li jirreġistra l-prezzijiet għall-klassifika tagħhom skond it-tariffa; billi l-mekkaniżu msemmi jista jinvolvi biss il-klassifika fit-tariffa tal-prodotti interessati fuq il-bażi jew tal-prezz frank abbord (f.o.b.) fuq prodotti, biż-żieda ta’ l-ispejjeż ta’ l-assigurazzjoni u tat-tagħbija sal-limiti tat-territorju tad-Dwana Komunitarja, jew il-valur tad-dwana riferit fl-Artikolu 30(2)(ċ) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali Komunitarju [5], kif emendat bl-Att ta’ l-Adeżjoni ta’ l-Awstrija, l-Fillandja u l-Isvezja;
Billi, jekk l-awtoritajiet tad-Dwana jikkunsidraw illi hija meħtieġa garanzija skond l-Artikolu 248 tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jistabbilixxi dispożizzjonijiet sabiex jiġi implimentat ir-Regolament tal-Kunsill (KEE) Nru 2913/92 li jistabbilixi l-Kodiċi Doganali Komunitarju [6], kif l-aħħar emendat bir-Regolament (KE) Nru 3254/94 [7], iridu jeħtieġu illi jrid jiġi depożitat ammont egwali għall-ammont massimu tad-dazju li japplika għall-prodott fil-kwistjoni; billi, jekk l-importatur jagħżel li jikklassifika l-prodotti tiegħu fuq il-bażi tal-valur tad-Dwana riferit fl-Artikolu 30(2)(ċ) tar-Regolament (KEE) Nru 2913/92, irid jiddepożita garanzija egwali għall-ammont massimu tad-dazju li japplika għall-prodott involut;
Billi l-miżuri provvduti f’dan ir-Regolament huma skond l-opinjoni tal-Kumitat tal-Ġestjoni tal-Frott u l-Ħxejjex ta’ l-Ikel,
ADOTTAT DAN IR-REGOLAMENT:
Artikolu 1
Ir-Regolament (KE) Nru 3223/94 huwa hawnhekk emendat kif ġej:
1. Il-kelma "l-L-Anness" fl-Artikoli 2, 4, 5 u 6 tiġi mibdula bil-kliem "il-Parti A ta’ l-L-Anness".
2. L-Anness jiġi mibdul bl-Anness ma’ dan ir-Regolament.
3. Il-paragrafu li ġej jiddaħħal wara l-Artikolu 5(1):
"1a. Il-prezz tad-dħul li fuq il-bażi tiegħu jiġu klassifikati l-prodotti elenkati fil-Parti B ta’ l-Anness huma elenkati fit-tariffa doganali tal-Komunitajiet Ewropej irid ikun egwali, skond kif jagħżel l-importatur:
(a) jew fuq il-prezz frank abbord (f.o.b.) fuq il-prodotti fil-pajjiż ta’ l-oriġini tagħhom flimkien ma’ l-ispejjeż ta’ l-assikurazjoni u tal-vjaġġ sal-limiti tat-territorju tad-Dwana Komunitarja, meta dan il-prezz u dawn l-ispejjeż ikunu magħrufa mal-waqt li fih issir id-dikjarazzjoni tad-dwana.
Jekk l-awtoritajiet tad-Dwana jidhrilhom illi tinħtieġ garanzija skond l-Artikolu 48 tar-Regolament (KEE) Nru 2454/93, l-importatur irid jiddepożita garanzija egwali għall-ammont massimu tad-dazju li japplika għall-prodott involut;
(b) jew għall-valur tad-dwana kkalkolat skond l-Artikolu 30(2)(ċ) tar-Regolament (KEE) Nru 2913/92 applikat biss għall-prodotti fil-kwistjoni importati. F’dan il-każ, id-dazju għandu jiġi mnaqqas kif ipprovvdut fl-Artikolu 4(1).
F’dan il-każ l-importatur irid jiddepożita l-garanzija riferita fl-Artikolu 248 tar-Regolament (KEE) Nru 2454/93, egwali għall-ammont massimu tad-dazju li japplika għall prodott fil-kwistjoni."
4. L-ewwel subparagrafu ta’ l-Artikolu 5(2) jiġi mibdul b’dan li ġej:
"2. L-importatur għandu jkollu xahar żmien mill-bejgħ tal-prodotti fil-kwistjoni, bla ħsara għal-limitu taż-żmien ta’ erba’ xhur mid-data ta’ l-aċċettazzjoni tad-dikjarazzjoni għar-rilaxx fiċ-ċirkolazzjoni ħielsa, sabiex jipprova illi ddispona mil-lott skond il-kondizzjonijiet li jikkonfermaw il-korrettezza tal-prezzijiet riferiti fit-tieni subparagrafu tal-paragrafu 1 (a) jew il-paragrafu 1 a (a), jew sabiex jistabbilixxi l-valur tad-Dwana riferit fil-paragrafu 1 (b) u l-paragrafu 1 a (a). In-nuqqas li jintlaħqu l-waħda jew l-oħra minn dawn it-temmiet taż-żmien għandu jwassal għat-telf tal-garanzija depożitata, mingħajr preġudizzju li jiġi applikat il-paragrafu 3."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta’ Mejju 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fit-8 ta’ Ġunju 1995.

Labels: 2
3
17